নওগাম কাণ্ডে শহিদের তালিকায় দক্ষ পুলিশ অফিসার আসরার আহমদ শাহ

ওয়েবডেস্ক-  ফরিদাবাদের বাজেয়াপ্ত বিস্ফোরক উদ্ধার করে রাখা হয়েছিল জম্মু-কাশ্মীরের (Jammu Kashmir) নওগাম থানায় (Nowgam Thana)। সেই বিস্ফোরকের নমুনা পরীক্ষা করছিলেন পুলিশ কর্মী ও ফরেনসিক বিভাগের কর্মীরা। হঠাৎ তীব্র বিস্ফোরণ। চারদিকে ছড়িয়ে ছিটিয়ে দেহ। ঘটনায় ৯ জন নিহত ও ৩২ জন আহত হয়েছেন।

এই ঘটনায় নিহত পুলিশ অফিসারের মধ্যে ছিলেন আসরার আহমদ শাহ (Inspector Asrar Ahmad Shah) । ৩৮ বছর বয়সী আসরার জম্মু-কাশ্মীরের কূপওয়ারার বাসিন্দা ছিলেন। তিনি রাজ্য তদন্ত সংস্থার (SIA) সদস্য ছিলেন, যা সম্প্রতি কেন্দ্রশাসিত অঞ্চলে (UT) সন্ত্রাসবাদের মামলা তদন্তের জন্য গঠিত একটি ইউনিট। শোকস্তব্ধ আসরার পরিবার।

আসরার কাকার ছেলে উবের জানিয়েছন, দাদাকে হারিয়ে শোকস্তব্ধ। খুব সাহসী পুলিশ অফিসার ছিল। ছোট থেকেই পড়াশোনায় খুব ভালো ছিল। সবাই খুব ভালোবাসত। ২০১১ সালে পুলিশের চাকরিতে নিযুক্ত হয়, কাজের প্রতি খুব নিষ্ঠাবান ও দায়িত্বপূর্ণ ছিল। আমরা সোশ্যাল মিডিয়ার মাধ্যমে ঘটনাটি সম্পর্কে জানতে পেরেছি। তাঁর ব্যাচের অনেক অফিসার অভিযানে শহিদ হয়েছেন। স্বামীকে হারিয়ে বাকরুদ্ধ তাঁর স্ত্রী। তাদের তিন সন্তান।

আরও পড়ুন-  দিল্লির কাণ্ডের সূত্র ধরেই আরও এক মহিলা চিকিৎসক আটক

উল্লেখ্য, নওগাম থানায় ৯ জনের মৃত্যু ও ৩২ জনের আবহের ঘটনাকে নিছক একটি দুর্ঘটনা বলে দাবি করেছে জম্মু-কাশ্মীরের ডিজিপি নলীন প্রভাত। কোনও জল্পনা-কল্পনা অপ্রয়োজনীয়। প্রাথমিক তদন্তে জানা গেছে, ফরেনসিক প্রক্রিয়া চলাকালীন একটি অসাবধানতাবশত এই বিস্ফোরণ হয়েছে।

দেখুন আরও খবর-